RO Jurnalul Oficial al Uniunii Europene C 171/11

ANUNȚ PRIVIND CEREREA DE AUTORIZAȚIE DE EXPLORARE A HIDROCARBURILOR LICHIDE ȘI GAZOASE DENUMITĂ MASSERIA FRISELLA

MINISTERUL REGIONAL AL ENERGIEI ȘI SERVICIILOR DE UTILITATE PUBLICĂ – DEPARTAMENTUL REGIONAL PENTRU ENERGIE

BIROUL REGIONAL PENTRU HIDROCARBURI ȘI GEOTERMIE (U.R.I.G.)

2012/C 171/08

Societatea Enel Longanesi Developments s.r.l., cu sediul social în Roma, via Dalmazia 15, 00198, Italia, înscrisă la Camera de Comerț din Roma cu numărul REA 1250942, cod fiscal/cod TVA 10708691000, a solicitat, la 17 august 2011, printr-o cerere adresată ministrului regional al energiei și serviciilor de utilitate publică, autoritatea competentă în ceea ce privește acordarea de licențe miniere în cadrul Regiunii Sicilia, cu sediul în via Ugo La Malfa nr. 87/89, 90146, Palermo, Italia, să i se acorde, în conformitate cu Legea Regiunii Sicilia nr. 14 din 3 iulie 2000, autorizația de explorare a hidrocarburilor lichide și gazoase denumită convențional „Masseria Frisella”, într-o arie cu o suprafață de 68 166 ha (681,66 km2), aflată în vestul Siciliei, pe teritoriul provinciilor Agrigento, Palermo și Trapani, cuprinzând următoarele comune: Montevago, Santa Margherita Belice, (Agrigento), Bisacquino, Campofiorito, Camporeale, Contessa Entellina, Corleone, Monreale, Partinico, Piana degli Albanesi, Roccamena, San Cipirello și San Giuseppe Jato (Palermo), Alcamo, Gibellina, Poggioreale și Salaparuta (Trapani). Aria se învecinează la vest cu aria corespunzătoare cererii de autorizație de explorare a hidrocarburilor „Vita” aparținând Edison SpA, iar la sud, la est și la nord cu arii libere și a fost limitată intenționat la est pentru a nu interfera cu ariile siturilor de importanță comunitară „Boschi Ficuzza e Cappelliere, Vallone Cerasa, Castagneti Mezzojuso”, „Rocca Busambra e Rocche di Rao”, „Monti Barracù e Cardellia, Pizzo Cangialosi e Gole del Torrente Corleone”.

Perimetrul ariei care face obiectul cererii de autorizație are forma unui poligon neregulat cu șase laturi, delimitat de linii continue care unesc vârfurile „A”, „B”, „C”, „D”, „E”, „F” și „G”.

Vârfurile sus-menționate sunt definite după cum urmează:

A. vârf situat la nivelul punctului cotat la 295 m deasupra nivelului mării (colțul de nord-vest al C. Polizzi), la sud-est de localitatea Alcamo, vârf care coincide cu vârful „B” al cererii de autorizație de explorare a hidrocarburilor denumite „Vita” aparținând Edison SpA;

B. vârf situat la nivelul punctului cotat la 716 m deasupra nivelului mării (colțul de sud-vest al Masseria Rossella), la aproximativ 5 km spre vest de localitatea Marineo;

C. vârf situat la nivelul punctului cotat la 609 m deasupra nivelului mării (La Guglia), constituit din obeliscul din fragmente de piatră calcaroasă aflat la aproximativ 1 km spre nord-vest de așezarea Ficuzza;

D. vârf situat la nivelul punctului cotat la 484 m deasupra nivelului mării (colțul de nord al Masseria Magione) în Contrada Magione;

E. vârf situat la nivelul punctului cotat la 366 m deasupra nivelului mării (capătul sudic al Ponte Alvano), în localitatea Alvano;

F. vârf situat la nivelul punctului cotat la kilometrul 70 (borna kilometrică) a drumului național (SS) 188, în Contrada Calliala, la nord-vest de așezarea Montevago;

G. vârf situat la nivelul kilometrului 2 (borna kilometrică) al drumului județean (SP) 19 (între Salaparuta și ruinele vechii așezări Salaparuta), vârf care coincide cu vârful „C” al cererii de autorizație de explorare a hidrocarburilor denumite „Vita” aparținând Edison SpA.

Coordonate geografice

Vârf Latitudine N Longitudine E (M. Mario) A 37° 58′ 07,64″ 00° 31′ 50,97″ B 37° 56′ 49,23″ 00° 53′ 52,36″ C 37° 53′ 26,33″ 00° 55′ 03,42″ D 37° 52′ 01,22″ 00° 49′ 30,87″ E 37° 44′ 11,62″ 00° 46′ 20,58″ F 37° 41′ 43,12″ 00° 31′ 13,28″ G 37° 46′ 24,84″ 00° 32′ 34,14″

Părțile interesate pot prezenta cereri de autorizație pentru această arie în termen de 90 de zile de la data publicării prezentului anunț în Jurnalul Oficial al Uniunii Europene; cererile parvenite după termenul menționat vor fi declarate neadmisibile. Decretul de acordare a licenței de explorare va fi emis în termen de șase luni de la data-limită admisă pentru prezentarea eventualelor cereri ale entităților concurente. În conformitate cu articolul 5 alineatul (1) din Directiva 94/22/CE, se comunică, de asemenea, că criteriile pe baza cărora se acordă autorizațiile de prospectare, autorizațiile de explorare și concesiunile de exploatare au fost deja publicate în Jurnalul Oficial al Comunităților Europene C 396 din 19 decembrie 1998, în conformitate cu dispozițiile Decretului legislativ nr. 625 din 25 noiembrie 1996 al Președintelui Republicii (publicat în Gazzetta Ufficiale della Repubblica Italiana nr. 293 din 14 decembrie 1996) de transpunere și punere în aplicare în dreptul intern italian a directivei menționate, și au fost specificate în Legea nr. 14 din 3 iulie 2000 a Regiunii Sicilia, menționată anterior (publicată în Gazzetta Ufficiale della Regione Siciliana nr. 32 din 7 iulie 2000).

Condițiile și cerințele privind desfășurarea sau încetarea activității sunt stabilite prin Legea nr. 14 din 3 iulie 2000 a Regiunii Sicilia, menționată mai sus, precum și în caietul de sarcini tip adoptat prin Decretul nr. 91 din 30 octombrie 2003 și Decretul nr. 88 din 20 octombrie 2004 ale ministrului regional pentru industrie și publicate în Gazzetta Ufficiale della Regione Siciliana partea I nr. 49 din 14 noiembrie 2003, respectiv partea I nr. 46 din 5 noiembrie 2004.

Dosarul cererii se află depus la Biroul regional pentru hidrocarburi și geotermie (Ufficio Regionale per gli Idrocarburi e la Geotermia) din cadrul Departamentului regional pentru industrie și mine (Dipartimento Regionale dell’Industria e delle Miniere), Via Ugo La Malfa no 101 c.a.p. 90146 Palermo, Italia, la dispoziția celor interesați să îl consulte.